《次韵奉酬》
宋代·杨蟠

腊后东风扫翠微，同看芳柳破春机。
三宵听水都无梦，四日登山未肯归。
野老止凭云送客，家人应笑雨沾衣。
君诗兼简佳公子，只恐囊倾一夜飞。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。